pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ดร.สาธิต รับมอบอาหารจากซีพีเอฟ ให้โรงพยาบาล
วันพฤหัสบดีที่ 9 เมษายน 2563
ดร.สาธิต รับมอบอาหารจากซีพีเอฟ ให้โรงพยาบาล
รัฐมนตรีช่วยว่าการกระทรวงสาธารณสุข รับมอบอาหารในโครงการ “CPF ส่งอาหารจากใจให้โรงพยาบาล และครอบครัวแพทย์ พยาบาล” ชุดป้องกัน (PPE) และซิมฮีโร่ 2,000 ซิม จากบริษัทในเครือซีพี
รัฐมนตรีช่วยว่าการกระทรวงสาธารณสุข รับมอบอาหารในโครงการ “CPF ส่งอาหารจากใจให้โรงพยาบาล และครอบครัวแพทย์ พยาบาล” ชุดป้องกัน (PPE) และซิมฮีโร่ 2,000 ซิม จากบริษัทในเครือซีพี
วันนี้ (9 เมษายน 2563) ที่กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สุขุม กาญจนพิมาย ปลัดกระทรวงสาธารณสุข และคณะผู้บริหาร รับมอบอาหารจากนายสุภกิต เจียรวนนท์ ประธานกรรมการบริษัทเครือเจริญโภคภัณฑ์อาหาร จํากัด (มหาชน) นายประสิทธิ์ บุญดวงประเสริฐ ประธานคณะผู้บริหาร ซีพีเอฟ ในโครงการ “CPF ส่งอาหารจากใจให้โรงพยาบาล และครอบครัวแพทย์ พยาบาล” และนายสุวิทย์ กิ่งแก้ว ที่ปรึกษาอาวุโสคณะเจ้าหน้าที่บริหาร บมจ.ซีพี ออลล์ มอบน้ําดื่ม และชุดป้องกัน (PPE) จากเงินในโครงการลดใช้ถุงพลาสติกจํานวน 77 ล้านบาท และนายอาณัติ เมฆไพบูลย์วัฒนา กรรมการผู้จัดการใหญ่ (ร่วม) บมจ.ทรู คอร์ปอเรชั่น มอบซิมฮีโร่ พร้อมแพ็คเกจอินเทอร์เน็ตไม่อั้นและโทรฟรีทุกเครือข่าย ให้กับบุคลากรทางการแพทย์ที่ดูแลผู้ป่วย จํานวน 2,000 ซิม
ดร.สาธิตกล่าวว่า ได้รับมอบหมายจากนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นตัวแทนรับมอบอาหารและสิ่งของจากบริษัทในเครือซีพี (บมจ.ซีพีเอฟ บมจ.ซีพีออล์ และบมจ.ทรู คอร์ปอเรชั่น) ขอขอบคุณในน้ําใจและความห่วงใยที่มีต่อบุคลากรทางการแพทย์ที่ปฏิบัติหน้าที่ดูแลผู้ป่วยในสถานการณ์การแพร่ระบาดโรคโควิด-19 ซึ่งเป็นการจัดส่งให้ผู้ป่วยและบุคลากรการแพทย์ถึงโรงพยาบาลโดยตรง เพิ่มความสะดวกสบาย ไม่ต้องเดินทางออกไปซื้ออาหาร ลดโอกาสสัมผัสกับคนภายนอก และบริษัทซีพีเอฟ ได้สนับสนุนอาหารส่งถึงบ้าน ให้ครอบครัวของแพทย์และพยาบาลที่ดูแลรักษาผู้ป่วยโควิด-19 ซึ่งอาจไม่มีเวลากลับไปดูแลครอบครัว ในโครงการ “CPF ส่งอาหารจากใจให้โรงพยาบาล และครอบครัวแพทย์ พยาบาล” โดยแพทย์และพยาบาลสามารถลงทะเบียนได้ที่ไลน์ซีพี เฟรชมาร์ทhttp://bit.ly/2PFFcyBหรือสายด่วนฮอตไลน์ โทร. 1788
นอกจากนี้ ขอขอบคุณบริษัท สยามโคเคน (SIAM KOKEN LTD.,THAILAND) ที่เพิ่มกําลังการผลิตหน้ากาก N 95 ให้เดือนละประมาณ 300,000 ชิ้น และขอบคุณทุกภาคส่วนที่ให้การสนับสนุนทั้งเวชภัณฑ์ทางการแพทย์ อาหาร เงิน และสิ่งของจําเป็นต่าง ๆ ซึ่งเป็นการแสดงความมีน้ําใจ และความสามัคคีของคนไทยที่จะร่วมกันฝ่าฟันวิกฤตนี้ไปด้วยกัน
********************************* 9 เมษายน 2563
รัฐบาลไทย-ข่าวทำเนียบรัฐบาล- โฆษกรัฐบาลแจงผู้ว่าราชการจังหวัด มีอำนาจออกประกาศคำสั่งตาม พ.ร.บ. โรคติดต่อ พ.ศ. 2558 ตามความเห็นชอบของคณะกรรมการโรคติดต่อจังหวัด ในพื้นที่จังหวัดของตนเอง
วันจันทร์ที่ 23 มีนาคม 2563
โฆษกรัฐบาลแจงผู้ว่าราชการจังหวัด มีอํานาจออกประกาศคําสั่งตาม พ.ร.บ. โรคติดต่อ พ.ศ. 2558 ตามความเห็นชอบของคณะกรรมการโรคติดต่อจังหวัด ในพื้นที่จังหวัดของตนเอง
โฆษกรัฐบาลแจงผู้ว่าราชการจังหวัด มีอํานาจออกประกาศคําสั่งตาม พ.ร.บ. โรคติดต่อ พ.ศ. 2558 ตามความเห็นชอบของคณะกรรมการโรคติดต่อจังหวัด ในพื้นที่จังหวัดของตนเอง
วันนี้ (22 มี.ค. 63) เวลา 10.20 น. ณ ตึกสันติไมตรี ทําเนียบรัฐบาล ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี ตอบข้อสงสัยของสื่อมวลชนกรณีจังหวัดอื่น ๆ อาจจะมีการประกาศคําสั่งปิดสถานที่คล้ายกับกรุงเทพมหานคร นั้นว่า การประกาศคําสั่งต้องดําเนินการโดยผู้ว่าราชการจังหวัด และเมื่อมีคําสั่งแล้ว กระทรวงมหาดไทยและผู้ว่าราชการจังหวัดจะทําความเข้าใจกับคนในจังหวัด สําหรับศูนย์แถลงข่าวโควิด-19 ทําเนียบรัฐบาลจะรวบรวมข้อมูลสรุปเพื่อรายงานชี้แจงให้ประชาชนรับทราบอย่างเป็นทางการอีกครั้ง
สําหรับข้อสงสัยที่ว่า การตัดสินใจของผู้ว่าราชการจังหวัดแต่ละจังหวัดต้องประสานมายังรัฐบาลด้วยหรือไม่นั้น โฆษกประจําสํานักนายกรัฐมนตรีกล่าวตอบว่า ตามมติและคําสั่งนายกรัฐมนตรี มาตรการอะไรต่าง ๆ ที่ออกไป ต้องประสานมาที่ศูนย์ฯ ซึ่งนายกรัฐมนตรีได้ติดตามและมีการประสานกับรัฐมนตรีว่าการกระทรวงมหาดไทยอยู่ตลอด
โฆษกประจําสํานักนายกรัฐมนตรี ยังกล่าวถึงกรณี นักการเมืองออกมาระบุว่า มีบิ๊กบางคนไปตีกอล์ฟว่า ไม่ทราบว่าหมายถึงบิ๊กไหน ในที่ตนเองทราบเกี่ยวกับนายกรัฐมนตรีนั้น วานนี้ท่านนายกรัฐมนตรีเดินทางเข้าทําเนียบรัฐบาล เพื่อมารับดอกไม้พระราชทานพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี จากนั้นได้เรียกประชุมหารือวงเล็กกับผู้ที่เกี่ยวข้องเพื่อสั่งการก่อนเดินทางกลับไปทําบุญวันเกิด ซึ่งในวันนี้ท่านนายกรัฐมนตรีเดินทางเข้ามาทํางานในทําเนียบรัฐบาลตั้งแต่ช่วงสายแล้ว
-------------------------
รัฐบาลไทย-ข่าวทำเนียบรัฐบาล-อพวช. ร่วมกับ สสส. แถลงข่าว ปิดเทอมสร้างสรรค์ “อัศจรรย์วันว่าง” ปี 2563
วันอังคารที่ 10 มีนาคม 2563
อพวช. ร่วมกับ สสส. แถลงข่าว ปิดเทอมสร้างสรรค์ “อัศจรรย์วันว่าง” ปี 2563
อพวช. ร่วมกับ สสส. แถลงข่าว ปิดเทอมสร้างสรรค์ “อัศจรรย์วันว่าง” ปี 2563
เมื่อวันที่ 22 กุมภาพันธ์ 2563 / องค์การพิพิธภัณฑ์วิทยาศาสตร์แห่งชาติ (อพวช.) ร่วมกับ สํานักงานกองทุนสนับสนุนการสร้างเสริมสุขภาพ (สสส.) และหน่วยงานภาคีเครือข่ายภาครัฐและเอกชน ร่วมจัดงานแถลงข่าว ปิดเทอมสร้างสรรค์ “อัศจรรย์วันว่าง” ปี 2563 โดยมี ดร.กรรณิการ์ เฉิน รองผู้อํานวยการองค์การพิพิธภัณฑ์วิทยาศาสตร์แห่งชาติ (อพวช.) ร่วมงานแถลงข่าวฯ ดังกล่าว ซึ่งภายในงาน อพวช. ได้นําตัวอย่าง “กิจกรรม Coding Pixels” ที่ชวนน้องๆไปเรียนรู้การเขียนโค้ดโดยไม่ใช้คอมพิวเตอร์ ซึ่งถือเป็นกระบวนการหนึ่งที่นําไปสู่ขั้นตอนและวิธีคิดในการแก้ปัญหา และช่วยเสริมทักษะที่จําเป็นแห่งศตวรรษที่ 21 นอกจากนี้ยังมีกิจกรรมการแสดงทางวิทยาศาสตร์ เรื่อง “อากาศทรงพลัง” มาแสดงภายในงานนี้อีกด้วย ซึ่งกิจกรรมเหล่านี้จะช่วยสร้างมุมมองใหม่ให้กับเยาวชนได้เห็นว่า วิทยาศาสตร์ เทคโนโลยี เป็นเรื่องใกล้ตัวและสามารถเรียนรู้ได้อย่างสนุกสนานและเข้าใจง่าย
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-ออมสิน พร้อมเพย์ โอนฟรี 2 ปี
วันศุกร์ที่ 27 มกราคม 2560
ออมสิน พร้อมเพย์ โอนฟรี 2 ปี
ธนาคารออมสิน พร้อมให้ลูกค้าใช้บริการโอนเงิน “GSB PromptPay  ใช้งานได้จริง ใช้ได้ทันที”
ธนาคารออมสิน พร้อมให้ลูกค้าใช้บริการโอนเงิน “GSB PromptPay ใช้งานได้จริง ใช้ได้ทันที” หลังจากรัฐบาลประกาศกําหนดวันเปิดใช้งานโอนเงิน PromptPay ตั้งแต่วันที่ 27 มกราคม 2560 เวลา 18.00 น.เป็นต้นไป โดยธนาคารออมสินจัดโปรโมชั่นสําหรับผู้ที่ใช้บริการโอนเงิน ผ่าน GSB PromptPay จะได้รับยกเว้นค่าธรรมเนียมนาน 2 ปี ตั้งแต่บัดนี้เป็นต้นไป จนถึงวันที่ 31 ธันวาคม 2561
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-ปรับตัวในยุค New normal อย่างไร ??
วันศุกร์ที่ 5 มิถุนายน 2563
ปรับตัวในยุค New normal อย่างไร ??
มีแนวทางปฏิบัติอย่างไรบ้าง
1.ทํากิจกรรมให้ห่างกัน
2.รับประทานอาหารให้ห่างกัน
3.เลี่ยงการรวมตัว
4.รักษาสิ่งแวดล้อม
5.รอคิวต้องเว้นระยะห่าง
รัฐบาลไทย-ข่าวทำเนียบรัฐบาล-ก.อุตฯ จัดสัมมนา Digital Marketing & Communication 4.0
วันพุธที่ 8 พฤศจิกายน 2560
ก.อุตฯ จัดสัมมนา Digital Marketing & Communication 4.0
ก.อุตฯ จัดสัมมนา Digital Marketing & Communication 4.0  ณ ห้องกรกมล โรงแรม เดอะ สุโกศล กรุงเทพ
วันนี้(8 พ.ย. 60) นางสาวนิสากร จึงเจริญธรรม รองปลัดกระทรวงอุตสาหกรรมและโฆษกกระทรวงอุตสาหกรรม เป็นประธานเปิดการสัมมนา Digital Marketing & Communication 4.0 การจัดสัมมนาในครั้งนี้มีวัตถุประสงค์เพื่อสร้างความรู้ความเข้าใจเกี่ยวกับการใช้เครื่องมือสื่อออนไลน์ รวมถึงการนําระบบดิจิทัลและเทคโนโลยีมาใช้ในงานประชาสัมพันธ์อย่างมีประสิทธิภาพ สอดรับกับการพัฒนาสู่ยุคอุตสาหกรรม 4.0 ซึ่งผู้เข้าร่วมสัมมนาประกอบด้วยผู้ปฏิบัติงานด้านประชาสัมพันธ์ของกรมและสถาบันเครือข่ายของกระทรวงอุตสาหกรรม โดยมีนางสาวทัศนียา ลัธธนันท์ ผู้อํานวยการกองกลาง กล่าวรายงาน ณ ห้องกรกมล โรงแรม เดอะ สุโกศล กรุงเทพ
รัฐบาลไทย-ข่าวทำเนียบรัฐบาล-FAO ยกไทยเป็นต้นแบบของอาเซียน กำจัดหนอนกระทู้ข้าวโพดลายจุด
วันพุธที่ 12 กุมภาพันธ์ 2563
FAO ยกไทยเป็นต้นแบบของอาเซียน กําจัดหนอนกระทู้ข้าวโพดลายจุด
วันอาทิตย์ที่ 9 กุมภาพันธ์ 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
องค์การอาหารและการเกษตรแห่งสหประชาชาติ หรือ FAO ยกประเทศไทยให้เป็นต้นแบบของอาเซียน ที่สามารถคิดค้นวิธีป้องกันและกําจัดหนอนกระทู้ข้าวโพดลายจุดที่แพร่ระบาดในประเทศไทยกว่า 50 จังหวัด ได้สําเร็จ ซึ่ง FAO ได้นําเทคโนโลยีนี้ไปแนะนําให้ประเทศสมาชิกในภูมิภาคใช้ และมีหลายประเทศที่ขอทํางานวิจัยร่วมกับประเทศไทย เช่น ประเทศญี่ปุ่น โดยขณะนี้กระทรวงเกษตรและสหกรณ์ได้จัดทําคําแนะนําการป้องกันกําจัดหนอนกระทู้ข้าวโพดลายจุดแบบผสมผสาน สําหรับข้าวโพดแต่ละชนิดให้แก่หน่วยงานภาครัฐ ภาคเอกชน ผู้ประกอบการ และเกษตรกร ผู้สนใจสอบถามเพิ่มเติมได้ที่ 0 2579 8516
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐฝรั่งเศสประจำประเทศไทย เข้าเยี่ยมคารวะนายกรัฐมนตรี ในโอกาสพ้นจากหน้าที่
วันพุธที่ 22 สิงหาคม 2561
เอกอัครราชทูตสาธารณรัฐฝรั่งเศสประจําประเทศไทย เข้าเยี่ยมคารวะนายกรัฐมนตรี ในโอกาสพ้นจากหน้าที่
เอกอัครราชทูตสาธารณรัฐฝรั่งเศสประจําประเทศไทย เข้าเยี่ยมคารวะนายกรัฐมนตรี ในโอกาสพ้นจากหน้าที่
วันนี้ (22 สิงหาคม 2561) เวลา 13.30 น. นายฌีล การาชง เอกอัครราชทูตสาธารณรัฐฝรั่งเศสประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ในโอกาสพ้นจากหน้าที่ ณ ทําเนียบรัฐบาล สรุปสาระสําคัญดังนี้
นายกรัฐมนตรีกล่าวชื่นชมการทําหน้าที่ในฐานะเอกอัครราชทูตสาธารณรัฐฝรั่งเศสประจําประเทศไทย ตลอดระยะเวลาที่ดํารงตําแหน่ง ทําให้ความสัมพันธ์ไทย-ฝรั่งเศสมีพลวัตเพิ่มขึ้นในทุกมิติ โดยนายกรัฐมนตรีกล่าวอวยพรให้การทํางานในตําแหน่งใหม่ประสบความสําเร็จ พร้อมขอบคุณหนังสือจากประธานาธิบดีมาครงที่ยินดีกับความสําเร็จในการช่วยเหลือทีมหมูป่าอะคาเดมี รวมถึงการเสนอให้ความช่วยเหลือจากฝรั่งเศส ซึ่งสะท้อนถึงมิตรไมตรีและความผูกพันของประชาชนทั้งสองประเทศ ในโอกาสนี้นายกรัฐมนตรียังได้กล่าวแสดงความยินดีกับทีมชาติฝรั่งเศสที่คว้าชัยชนะในศึกฟุตบอลโลกที่ผ่านมาได้อย่างสวยงาม
ด้านเอกอัครราชทูตสาธารณรัฐฝรั่งเศสประจําประเทศไทยกล่าวขอบคุณนายกรัฐมนตรีและรัฐบาลที่ทําให้การทํางานประสบความสําเร็จ โดยได้รับความร่วมมือเป็นอย่างดี โดยเฉพาะจากกระทรวงการต่างประเทศ
ทั้งนี้ นายกรัฐมนตรีกล่าวขอให้นักลงทุนฝรั่งเศสมั่นใจและตัดสินใจเข้ามาลงทุนในประเทศไทย พร้อมย้ําถึงความจริงใจของรัฐบาลที่จะกระชับและเพิ่มพูนความสัมพันธ์ด้านเศรษฐกิจกับฝรั่งเศส จากการวางยุทธศาสตร์ชาติระยะ 20 ปี ซึ่งจะทําให้ทิศทางและนโยบายการพัฒนาประเทศ โดยเฉพาะในเขต EEC มีความต่อเนื่องในระยะยาว
ทั้งสองฝ่ายยินดีที่ได้รับทราบว่าภาคเอกชนทั้งสองประเทศมีความตื่นตัวอย่างยิ่งหลังจากการเยือนสาธารณรัฐฝรั่งเศสของนายกรัฐมนตรีที่ผ่านมา โดยหวังว่า ทั้งสองฝ่ายจะรักษาและเพิ่มพูนพลวัตนี้ต่อไป ทั้งนี้ ไทยประสงค์จะให้ฝรั่งเศสเข้ามาเป็นหุ้นส่วนในการพัฒนาและส่งเสริมความเชื่อมโยงภายใต้นโยบาย Thailand +1 และ ACMECS
ในปี 2562 ไทยจะเป็นประธานอาเซียน โดยให้ความสําคัญกับการส่งเสริมความเป็นแกนกลางของอาเซียน การสร้างสันติภาพ เสถียรภาพ ความเชื่อมโยง และการพัฒนาอย่างยั่งยืนที่มีประชาชนเป็นศูนย์กลางโดยไม่ทิ้งใครไว้ข้างหลัง และจะส่งเสริมการมีปฏิสัมพันธ์กับประเทศต่าง ๆ รวมถึงฝรั่งเศส ให้มีบทบาทที่สร้างสรรค์ในภูมิภาคมากขึ้น โดยไทยพร้อมให้การต้อนรับ หากประธานาธิบดีมาครงเดินทางเยือนประเทศไทย เพื่อเข้าร่วมการประชุม East Asia Summit
*********************************
รัฐบาลไทย-ข่าวทำเนียบรัฐบาล-กรุงไทยจับมือ บสย.ปล่อยกู้ผู้ประกอบการมินิบัส ไม่ต้องมีหลักประกัน
วันพฤหัสบดีที่ 28 มิถุนายน 2561
กรุงไทยจับมือ บสย.ปล่อยกู้ผู้ประกอบการมินิบัส ไม่ต้องมีหลักประกัน
กรมการขนส่งทางบก บริษัท ขนส่ง จํากัด ธนาคารกรุงไทย และบรรษัทประกันสินเชื่ออุตสาหกรรมขนาดย่อม ร่วมลงนามความร่วมมือในการพัฒนาระบบการขนส่งด้วยรถโดยสารสาธารณะ ที่กรมการขนส่งทางบก เมื่อวันที่ 28 มิถุนายน 2561
นายสนิท พรหมวงษ์ อธิบดีกรมการขนส่งทางบก นายจิรศักดิ์ เยาว์วัชสกุล กรรมการผู้จัดการใหญ่ บริษัท ขนส่ง จํากัด นางอรนุช ศิรประภา ผู้ช่วยกรรมการผู้จัดการใหญ่ สายงานกลยุทธ์และผลิตภัณฑ์รายย่อย ธนาคารกรุงไทย และนายเกรียงไกร ไชยศิริวงศ์สุข ผู้อํานวยการฝ่ายการตลาดและพัฒนาผลิตภัณฑ์ บรรษัทประกันสินเชื่ออุตสาหกรรมขนาดย่อม ร่วมลงนามความร่วมมือในการพัฒนาระบบการขนส่งด้วยรถโดยสารสาธารณะ ที่กรมการขนส่งทางบก เมื่อวันที่ 28 มิถุนายน 2561
นางอรนุช ศิรประภา ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อย ธนาคารกรุงไทย เปิดเผยว่า จากการที่รัฐบาลมีนโยบายให้ผู้ประกอบการรถตู้โดยสารสาธารณะ เปลี่ยนมาใช้รถโดยสารขนาดเล็กหรือมินิบัส ซึ่งมีวัสดุอุปกรณ์ที่ได้มาตรฐาน และมีระบบความปลอดภัยที่สูงขึ้น ช่วยลดอัตราการเกิดอุบัติเหตุบนท้องถนนนั้น ธนาคารเล็งเห็นถึงประโยชน์ของโครงการดังกล่าวต่อประชาชน จึงได้ร่วมกับบรรษัทประกันสินเชื่ออุตสาหกรรมขนาดย่อม (บสย.) ออกสินเชื่อ Krungthai Mini Bus เพื่อสนับสนุนให้ผู้ประกอบการที่ต้องการจัดหารถมินิบัสแทนรถตู้โดยสาร เข้าถึงแหล่งเงินทุนและดําเนินธุรกิจได้อย่างมีประสิทธิภาพ โดยมีวงเงินโครงการรวม 2,000 ล้านบาท
“ธนาคารสนับสนุนวงเงินกู้แบบกําหนดระยะเวลาเพื่อซื้อรถมินิบัส สูงสุดรายละ 20 ล้านบาท ผ่อนชําระนานสูงสุด 7 ปี สามารถให้ บสย.ค้ําประกันเต็มวงเงินแทนการใช้หลักทรัพย์ค้ําประกัน โดยธนาคารคิดอัตราดอกเบี้ย MRR -0.5% ต่อปี กรณีใช้บสย.ค้ําประกัน และอัตราดอกเบี้ย MRR-1% ต่อปี กรณีใช้หลักทรัพย์ค้ําประกัน นอกจากนี้ หากผู้กู้ทําประกันภัยรถโดยสาร และประกันชีวิตคุ้มครองวงเงินกู้ ธนาคารคิดอัตราดอกเบี้ย MRR -1.5% ต่อปี กรณีใช้บสย.ค้ําประกัน และอัตราดอกเบี้ย MRR-2% ต่อปี กรณีใช้หลักทรัพย์ค้ําประกัน”
นางอรนุช ศิรประภา กล่าวต่อไปว่า ธนาคารยังให้วงเงินกู้เพื่อชําระค่าเบี้ยประกันภัยรถโดยสาร และประกันชีวิตคุ้มครองวงเงินกู้แบบเต็มวงเงิน กรณีวงเงินไม่เกิน 1 แสนบาท ไม่ต้องมีหลักประกัน โดยธนาคารคิดอัตราดอกเบี้ย MRR ปัจจุบันอยู่ที่ 7.120% ต่อปี ทั้งนี้ ผู้ประกอบการที่ได้รับอนุญาตการเดินรถจากกรมขนส่งทางบก และมีประสบการณ์ในธุรกิจให้บริการรถโดยสารสาธารณะไม่ต่ํากว่า 2 ปี ยื่นขอสินเชื่อได้ที่ธนาคารกรุงไทยทุกสาขา สอบถามรายละเอียดเพิ่มเติมได้ที่ Krungthai Call Center 02-111-1111
ฝ่ายสื่อสารองค์กรและภาพลักษณ์
โทร. 0-2208-4176-8
รัฐบาลไทย-ข่าวทำเนียบรัฐบาล-โฆษกรัฐบาลเผยธนาคารแห่งประเทศไทย เตรียมออกมาตรการควบคุมบัตรเครดิตและสินเชื่อส่วนบุคคล เพื่อแก้ไขปัญหาหนี้สินครัวเรือนภาคประชาชน
วันอังคารที่ 11 กรกฎาคม 2560
โฆษกรัฐบาลเผยธนาคารแห่งประเทศไทย เตรียมออกมาตรการควบคุมบัตรเครดิตและสินเชื่อส่วนบุคคล เพื่อแก้ไขปัญหาหนี้สินครัวเรือนภาคประชาชน
พลโท สรรเสริญ แก้วกําเนิด โฆษกประจําสํานักนายกรัฐมนตรี เผยธนาคารแห่งประเทศไทย เตรียมออกมาตรการควบคุมบัตรเครดิตและสินเชื่อส่วนบุคคล เพื่อแก้ไขปัญหาหนี้สินครัวเรือนภาคประชาชน
วันนี้ ( 11 ก.ค. 60 ) เวลา 13.50 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้กล่าวถึงเรื่องที่นายกรัฐมนตรีได้ให้นโยบายเกี่ยวกับการแก้ไขปัญหาหนี้สิ้น โดยเฉพาะหนี้เสียของภาคประชาชนที่เกิดจากการใช้จ่ายเงินที่เกินตัว เช่น การมีบัตรเครดิตมากกว่ารายได้หรือเงินเดือนประจํา การประชุมในวันนี้ธนาคารแห่งประเทศไทยได้รายงานว่า เตรียมออกมาตรการควบคุมบัตรเครดิตและสินเชื่อส่วนบุคคล เพื่อแก้ไขปัญหาหนี้สินครัวเรือนภาคประชาชนที่เกิดขึ้น โดยเฉพาะคนรุ่นใหม่ที่มีการสร้างหนี้สินเกินตัว ทั้งนี้ อาจจะมีการปรับเปลี่ยนเพดานการปล่อยเงินกู้ที่กําหนดไว้แต่เดิมไม่เกิน 5 เท่าของรายได้ต่อเดือน เป็นการกําหนดตามเพดานของเงินเดือน เช่น มีรายได้ต่อเดือน 15,000 บาท – 30,000 บาท อาจจะได้รับบัตรเครดิตที่มีวงเงินสูงสุด 1.5 เท่าของรายได้ รายได้ต่อเดือนประมาณ 30,000 บาท – 50,000 บาท จะได้รับบัตรเครดิตมีวงเงินไม่เกิน 3 เท่าของรายได้ และรายได้ต่อเดือนเกิน 50,000 บาทขึ้นไป จะได้รับบัตรเครดิตวงเงินประมาณ 5 เท่าของรายได้ โดยการดําเนินการให้เครดิตสินเชื่อจะเปลี่ยนแปลงไปตามรายได้แต่ละเดือนของภาคประชาชน ซึ่งจะเป็นส่วนหนึ่งในการแก้ไขปัญหาไม่ให้เกิดการใช้จ่ายเงินจนเกินตัว เพราะมีการพิจารณาอนุมัติเครดิตสินเชื่อเป็นไปอย่างเหมาะสมกับรายได้หรือเงินเดือนของประชาชนแต่ละบุคคลที่มีอยู่
นอกจากนี้ โฆษกประจําสํานักนายกรัฐมนตรี ได้กล่าวถึงสํารวจของมหาวิทยาลัยหอการค้าไทยที่นายกรัฐมนตรีได้แจ้งให้ที่ประชุมรับทราบเกี่ยวกับพฤติกรรมและการใช้จ่ายของประชาชนในช่วงวันอาสาฬหบูชาและวันเข้าพรรษา ปี 2560 พบว่า มีการใช้จ่ายเงินประมาณ 6,200 กว่าล้านบาท เพิ่มขึ้นจากปีที่ผ่านมาประมาณ 8% ซึ่งพฤติกรรมดังกล่าวเป็นการแสดงให้เห็นถึงความเชื่อมั่นและมั่นใจของประชาชนต่อสถานการณ์ของบ้านเมืองและการแก้ไขปัญหาของรัฐบาล โดยนายกรัฐมนตรี ได้ขอให้คณะรัฐมนตรีทุกคนนําเรื่องดังกล่าวไปเผยแพร่ต่อด้วย เพราะถือเป็นการสร้างความเชื่อมั่นในสิ่งที่รัฐบาลและหน่วยงานภาครัฐได้ปฏิบัติจนบังเกิดผลเป็นรูปธรรม
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โฆษกรัฐบาลเชิญชวน ผู้สนใจร่วมเป็นสมาชิกไลน์ “ข่าวจริงประเทศไทย”
วันอังคารที่ 31 กรกฎาคม 2561
โฆษกรัฐบาลเชิญชวน ผู้สนใจร่วมเป็นสมาชิกไลน์ “ข่าวจริงประเทศไทย”
โฆษกรัฐบาลเชิญชวน ผู้สนใจร่วมเป็นสมาชิกไลน์ “ข่าวจริงประเทศไทย” 	เพื่อรับทราบข้อมูลข่าวสารที่ถูกต้อง ครอบคลุมทุกรส ทั้งเรื่องนโยบาย  อาหาร และสุขภาพ
วันนี้ ( 31 ก.ค. 61 ) เวลา 14.45 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้เปิดเผยว่า คณะกรรมการประชาสัมพันธ์แห่งชาติ ซึ่งมีรองนายกรัฐมนตรี (นายวิษณุ เครืองาม) เป็นประธาน ได้มอบหมายให้กรมประชาสัมพันธ์จัดทํา OfficialLINE “ข่าวจริงประเทศไทย” ขึ้น ทั้งนี้ เดิมไลน์ดังกล่าวได้ดําเนินการเพื่อให้บริการประชาชนสําหรับรับทราบข้อมูลในการเดินทางมาร่วมพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ซึ่งมีสมาชิกอยู่ประมาณ 150,000 คน ภายหลังเสร็จสิ้นภารกิจแล้วได้มีการสอบถามสมาชิกไลน์ดังกล่าวไปพบว่ายังต้องการรับบริการเช่นเดิม จึงได้ประสานไปยัง LINEประเทศไทย เพื่อเปลี่ยนชื่อ OfficialLINE เป็น “ข่าวจริงประเทศไทย” โดยปัจจุบันมีสมาชิกจํานวนทั้งสิ้น ประมาณ 220,000 ราย
พร้อมกันนี้ โฆษกประจําสํานักนายกรัฐมนตรี กล่าวเพิ่มเติมว่า จะส่งแนะนําไลน์ดังกล่าวเข้าไปในไลน์สื่อมวลชนประจําทําเนียบรัฐบาล ซึ่งหากผู้ใดสนใจสามารถเข้าไปเป็นสมาชิกในไลน์ดังกล่าวได้ โดยจะมีการส่งข้อมูลข่าวสารต่าง ๆ ที่น่าสนใจให้อย่างต่อเนื่อง ทั้งเรื่องนโยบาย การชี้แจงข้อมูลต่าง ๆ ที่ถูกต้องกรณีที่มีการบิดเบือน ตลอดจนข้อมูลข่าวสารทั่วไปที่ประชาชนให้ความสนใจ เช่น เรื่องอาหาร และสุขภาพ เป็นต้น โดยวันนี้ นายกรัฐมนตรี ได้ขอให้คณะรัฐมนตรีทุกคนเป็นสมาชิกไลน์ “ข่าวจริงประเทศไทย” เรียบร้อยแล้ว
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“บิ๊กอู๋”ส่งแรงงานไทยไปทำงานสาธารณรัฐเกาหลี ย้ำ ไปถูกกฎหมายได้รับการคุ้มครอง
วันจันทร์ที่ 18 มิถุนายน 2561
“บิ๊กอู๋”ส่งแรงงานไทยไปทํางานสาธารณรัฐเกาหลี ย้ํา ไปถูกกฎหมายได้รับการคุ้มครอง
รมว.แรงงาน ตรวจเยี่ยมและให้กําลังใจแรงงานไทยที่จะเดินทางไปทํางาน ณ สาธารณรัฐเกาหลี ย้ํา การเดินทางไปต่างประเทศอย่างถูกต้องจะได้รับ ค่าจ้าง และสวัสดิการตามกฎหมาย
วันที่ ๑๘ มิถุนายน ๒๕๖๑ เวลา ๑๗.๐๐ น. พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ตรวจเยี่ยมและให้กําลังใจแรงงานไทยที่จะเดินทางไปทํางานที่สาธารณรัฐเกาหลี ณ ด่านตรวจคนหางาน กรมการจัดหางาน อาคารผู้โดยสารระหว่างประเทศ (อาคาร ๑) ภายในท่าอากาศยานนานาชาติดอนเมือง กรุงเทพฯ ซึ่งกระทรวงแรงงาน โดยกรมการจัดหางานจะดําเนินการจัดส่งคนงานไทยไปทํางาน ณ สาธารณรัฐเกาหลี จํานวนทั้งสิ้น ๒๒๕ คน อายุระหว่าง ๒๐ – ๔๐ ปีบริบูรณ์ ไม่จํากัดวุฒิการศึกษา ซึ่งประกอบไปด้วย ภาคอุตสาหกรรม ๑๘๖ คน ภาคก่อสร้าง ๓๖ คน และภาคเกษตรกรรม/ปศุสัตว์ ๓ คน โดยมีสัญญาจ้าง ๓ ปี และจะได้รับเงินเดือนตามค่าแรงขั้นต่ํา ๗,๕๓๐ วอนต่อชั่วโมง หรือเดือนละ ๑,๕๗๓,๗๗๐ วอน หรือ ๑,๗๐๑,๗๘๐ วอน ขึ้นอยู่กับนายจ้าง/สถานประกอบการ ทั้งนี้ ในปี ๒๕๖๑ กระทรวงแรงงาน มีเป้าหมายจัดส่งแรงงานไทยไปทํางานต่างประเทศจํานวน ๔๐,๐๐๐ คน โดยเป้าหมายการจัดส่งแรงงานไทยไปทํางานในสาธารณรัฐเกาหลี จํานวน ๖,๐๐๐ คน จัดส่งไปแล้ว จํานวน ๑,๐๑๔ คน และจะจัดส่งแรงงานไทยไปสาธารณรัฐเกาหลีในครั้งนี้อีกจํานวน ๒๒๕ คน (ข้อมูลจากฝ่ายจัดส่งไปทํางานสาธารณรัฐเกาหลี (EPS) กองบริหารแรงงานไทยไปต่างประเทศ กรมการจัดหางาน ณ วันที่ ๑๕ มิ.ย.๖๑)
พล.ต.อ. อดุลย์ฯ ได้กล่าวกับแรงงานไทยที่จะเดินทางไปสาธารณรัฐเกาหลีว่า ขอให้แรงงานไทยที่จะเดินทางไปทํางานต่างประเทศ ศึกษาวัฒนธรรมประเพณีของประเทศนั้นๆ หลีกเลี่ยงอบายมุข และเก็บเกี่ยวประสบการณ์ให้มากที่สุด เพื่อจะได้นํารายได้กลับสู่ครอบครัวอันเป็นที่รัก พ่อแม่ พี่น้อง หรือญาติมิตรในประเทศไทย และให้นําประสบการณ์จากการไปทํางานในต่างประเทศกลับมาพัฒนาประเทศไทยต่อไป
“ขอเน้นย้ําสําหรับผู้ที่อยากเดินทางไปทํางานต่างประเทศ ขอให้ศึกษาขั้นตอนการเดินทางไปทํางานต่างประเทศที่ถูกต้อง เพื่อป้องการถูกหลอกลวงไปทํางานต่างประเทศ และเพื่อให้ได้รับค่าจ้าง และสวัสดิการตามกฎหมาย โดยในส่วนของขั้นตอนการเดินทางไปทํางานต่างประเทศที่ถูกต้องตามพระราชบัญญัติจัดหางานและคุ้มครองคนหางาน พ.ศ. ๒๕๒๘ และที่แก้ไขเพิ่มเติม กําหนดให้การเดินทางไปทํางานต่างประเทศที่ถูกต้องตามกฎหมาย มี ๕ วิธี ได้แก่ ๑. บริษัทจัดหางานจัดส่ง ๒. กรมการจัดหางานจัดส่ง ซึ่งเป็นการจัดส่งโดยรัฐ ได้แก่ โครงการจ้างตรง : ไต้หวัน, โครงการ IM : ประเทศญี่ปุ่น, โครงการ EPS : สาธารณรัฐเกาหลี และโครงการ TIC : ประเทศอิสราเอล ๓. เดินทางไปทํางานด้วยตนเอง ๔. นายจ้างในประเทศไทยพาลูกจ้างไปทํางาน ๕. นายจ้างในประเทศไทยส่งลูกจ้างไปฝึกงาน สําหรับในส่วนของขั้นตอนการเดินทางนั้น คนหางานที่ประสงค์จะเดินทางไปทํางานต่างประเทศ ขอให้ตรวจสอบข้อมูลกับกรมการจัดหางานก่อนตัดสินใจเดินทางและควรพิจารณาไตร่ตรองให้รอบคอบ โดยศึกษาเงื่อนไขในสัญญาจ้างอย่างละเอียด และกฎระเบียบเกี่ยวกับการจ้างงานในต่างประเทศที่จะเดินทาง ซึ่งสัญญาจ้างนั้นจะต้องผ่านการรับรองจากสํานักงานแรงงานไทยหรือสถานทูต/กรมการกงสุลไทยประจําประเทศนั้นๆ” พล.ต.อ. อดุลย์ฯ กล่าวในท้ายสุด
-------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ณัฏฐภัทร์ ชื่นเอี่ยม – ข่าว/
สมภพ ศีลบุตร - ภาพ/
กรมการจัดหางาน - ข้อมูล/
๑๘ มิถุนายน ๒๕๖๑
รัฐบาลไทย-ข่าวทำเนียบรัฐบาล-รมต. นร. ออมสิน ชีวะพฤกษ์ เผยผลการประชุมคณะกรรมการควบคุมการเรี่ยไรของหน่วยงานของรัฐ ครั้งที่ 1/2560
วันพฤหัสบดีที่ 19 มกราคม 2560
รมต. นร. ออมสิน ชีวะพฤกษ์ เผยผลการประชุมคณะกรรมการควบคุมการเรี่ยไรของหน่วยงานของรัฐ ครั้งที่ 1/2560
รมต. นร. ออมสิน ชีวะพฤกษ์ เผยผลการประชุมคณะกรรมการควบคุมการเรี่ยไรของหน่วยงานของรัฐ ครั้งที่ 1/2560
วันนี้ (19 มกราคม 2560) เวลา 14.00 น. ณ ห้องประชุม 109 อาคารสํานักงานปลัดสํานันายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นประธานการประชุมคณะกรรมการควบคุมการเรี่ยไรของหน่วยงานของรัฐ ครั้งที่ 1/2560
ภายหลังจากเลิกการประชุม รัฐมนตรีประจําสํานักนายกรัฐมนตรีถึงผลการประชุมฯ ได้ให้สัมภาษณ์สื่อมวลชน โดยสรุปสาระสําคัญดังนี้
ที่ประชุมฯ ได้อนุมัติให้จัดให้มีการเรี่ยไรของโรงพยาบาลพระนารายณ์มหาราช ด้วยการจัดการเดิน-วิ่ง การกุศล โดยมีวงเงินจํานวน 10 ล้านบาท โดยมีวัตถุประสงค์เพื่อนําเงินมาจัดซื้ออุปกรณ์ รวมไปถึงเวชภัณฑ์ที่ใช้ในงานราชการ อีกทั้ง ที่ประชุมฯ ได้อนุมัติให้จัดให้มีการเรี่ยไรของกรมส่งเสริมกิจการเด็กและเยาวชน โดยมีวงเงินจํานวน 1 ล้านบาท พร้อมอนุมัติให้จัดให้มีการเรี่ยไรของกรมธุรกิจพลังงาน โดยมีวงเงินจํานวน 10 ล้านบาท ซึ่งการเรี่ยไรดังกล่าวจะต้องอยู่ในการกํากับดูแลของคณะกรรมการฯ และจะต้องนําเสนอผลการดําเนินงานเหล่านั้นอย่างชัดเจนในการประชุมคณะกรรมการฯ ครั้งต่อไป
พร้อมกันนี้ รัฐมนตรีประจําสํานักนายกรัฐมนตรี กล่าวย้ําในตอนท้ายอีกว่า สําหรับคณะกรรมการฯ นี้ มีอํานาจหน้าที่ในการเข้าควบคุมการเรี่ยไรของหน่วยงานภาครัฐ ในจํานวนเงินที่มากกว่า 500,000 บาท ซึ่งหน่วยงานที่ต้องการระดมทุนเรี่ยไร จะต้องนําเข้าเสนอในที่ประชุมฯ เพื่อพิจารณา พร้อมทั้งต้องนําเสนอผลการดําเนินงานทุกครั้งต่อที่ประชุมฯด้วย ซึ่งเป็นไปตามระเบียบของสํานักนายกรัฐมนตรีว่าด้วยการเรี่ยไรของหน่วยงานของรัฐ เพื่อป้องกันการเรี่ยไรจากหน่วยงานภาครัฐโดยมิชอบ ตลอดจนเป็นการรักษาผลประโยชน์ให้แก่พี่น้องประชาชนทุกภาคส่วนอีกด้วย
----------------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โครงการเพิ่มประสิทธิภาพช่องทางชำระค่าเช่าทางอิเล็กทรอนิกส์ (E-Payment)
วันพฤหัสบดีที่ 16 มีนาคม 2560
โครงการเพิ่มประสิทธิภาพช่องทางชําระค่าเช่าทางอิเล็กทรอนิกส์ (E-Payment)
กรมธนารักษ์ดําเนินการโครงการเพิ่มประสิทธิภาพช่องทางชําระค่าเช่าทางอิเล็กทรอนิกส์ (E-Payment) จํานวน 4 ช่องทาง
ด้วยรัฐบาลมีนโยบายให้ส่วนราชการใช้ระบบชําระเงินทางอิเล็กทรอนิกส์แห่งชาติ (National e-Payment) กรมธนารักษ์ซึ่งเป็นหน่วยงานที่มีภารกิจในการบริหารจัดการที่ราชพัสดุ โดยนําที่ราชพัสดุมาพัฒนาจัดหาประโยชน์ ปัจจุบันมีผู้เช่าที่ราชพัสดุมากกว่า 160,000 รายทั่วประเทศ จึงมีนโยบายเพิ่มช่องทางการชําระค่าเช่าที่ราชพัสดุให้มีความหลากหลาย เข้าถึงทุกกลุ่มผู้รับบริการ ภายใต้กลไก “Treasury 4.0” โดยมีเป้าหมาย คือ เพิ่มทางเลือกในการชําระค่าเช่า ผู้รับบริการพึงพอใจ และลดค่าใช้จ่ายในการเดินทางให้แก่ผู้รับบริการ ดังนั้น จึงได้ดําเนินการโครงการเพิ่มประสิทธิภาพช่องทางชําระค่าเช่าทางอิเล็กทรอนิกส์ (E-Payment) จํานวน 4 ช่องทาง คือ 1) ผ่านบริษัท เคาน์เตอร์-เซอร์วิส จํากัด 2) ผ่านบัตรเครดิต/บัตรเดบิต 3) ผ่านการหักบัญชีเงินฝากธนาคาร กรุงไทย-จํากัด (มหาชน) 4) การรับชําระเงินต่างพื้นที่ทั่วประเทศ
ทั้งนี้ กรมธนารักษ์จะเปิดให้บริการชําระค่าเช่าผ่านบริษัท เคาน์เตอร์เซอร์วิส จํากัด เป็นลําดับแรก และกําหนดให้มีพิธีลงนามบันทึกข้อตกลง (MOU) ร่วมกัน ในวันที่ 16 มีนาคม 2560 โดยผู้เช่าที่ราชพัสดุสามารถนําใบแจ้งค่าเช่าไปชําระที่ร้านสะดวกซื้อ “7-Eleven” และร้านค้าที่มีสัญลักษณ์เคาน์เตอร์เซอร์วิสทั่วประเทศด้วยสโลแกน “ชําระง่าย จ่ายสะดวก 24 ชั่วโมง.” ตั้งแต่วันที่ 24 มีนาคม 2560 เป็นต้นไป สําหรับค่าธรรมเนียมในการชําระเงินในแต่ละครั้งที่จะเรียกเก็บเป็นอัตราเดียวทั่วประเทศ
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง